CONCACAF Gold kup
CONCACAF Gold kup (španski: Copa de Oro de la CONCACAF) je međunarodno nogometno takmičenje nacionalnih nogometnih ekipa članica CONCACAF-a za određivanje kontinentalnog prvaka Kariba, Sjeverne i Centralne Amerike. CONCACAF Gold kup se uglavnom održava svake druge godine. Izuzetak su bili turnir 1996. koji se održao nakon treće godine i turnir 2003. godine koji se održao nakon godinu dana. Pobjednici dva CONCACAF Gold kupa igraju baraž za odlazak na Kup konfederacija. U slučaju da jedna ekipa osvoji dva uzastopna prvenstva pravo odlaska na Kup konfederacija stiče bez igranja baraža.